CELEX: 62016TA0010
Language: lv
Date: 2018-09-25 00:00:00
Title: Lieta T-10/16: Vispārējās tiesas 2018. gada 25. septembra spriedums – GABO:mi/Komisija (Šķīrējklauzula – Sestā un septītā pamatprogramma pētniecībai, tehnoloģiju attīstībai un demonstrējumu pasākumiem (2002.–2006. gads un 2007.–2013. gads) – Vēstules, kurās lūgts atmaksāt daļu no piešķirtajām dotācijām – Paziņojums par parādu – Prasījumu ieskaits – Prasības pieteikuma pielāgošana – Pieņemamība – Izdevumu attaisnotība – Pārvaldībā turētie līdzekļi – Pienākums iegrāmatot izmaksas darbuzņēmēja grāmatvedības reģistros – Atbilstība grāmatvedības noteikumiem, kas ir spēkā valstī, kur ir iedibināts darbuzņēmējs – Tiesiskā drošība – Tiesiskā paļāvība – Laba pārvaldība – Pārskatāmība – Tiesības tikt uzklausītam – Samērīgums)

12.11.2018   
            
            
               LV
            
            
               Eiropas Savienības Oficiālais Vēstnesis
            
            
               C 408/46
            
         
      Vispārējās tiesas 2018. gada 25. septembra spriedums – GABO:mi/Komisija
      (Lieta T-10/16) (1)
      
      ((Šķīrējklauzula - Sestā un septītā pamatprogramma pētniecībai, tehnoloģiju attīstībai un demonstrējumu pasākumiem (2002.–2006. gads un 2007.–2013. gads) - Vēstules, kurās lūgts atmaksāt daļu no piešķirtajām dotācijām - Paziņojums par parādu - Prasījumu ieskaits - Prasības pieteikuma pielāgošana - Pieņemamība - Izdevumu attaisnotība - Pārvaldībā turētie līdzekļi - Pienākums iegrāmatot izmaksas darbuzņēmēja grāmatvedības reģistros - Atbilstība grāmatvedības noteikumiem, kas ir spēkā valstī, kur ir iedibināts darbuzņēmējs - Tiesiskā drošība - Tiesiskā paļāvība - Laba pārvaldība - Pārskatāmība - Tiesības tikt uzklausītam - Samērīgums))
      (2018/C 408/58)
      Tiesvedības valoda – angļu
      
         Lietas dalībnieki
      
      
         Prasītāja: GABO:mi Gesellschaft für Ablauforganisation:milliarium mbH & Co. KG (Minhene, Vācija) (pārstāvji: M. Ahlhaus un C. Mayer, advokāti)
      
         Atbildētāja: Eiropas Komisija (pārstāvji: sākotnēji S. Delaude, S. Lejeune un M. Siekierzyńska, pēc tam S. Delaude un M. Siekierzyńska)
      
         Priekšmets
      
      Pirmkārt, prasība, kura ir pamatota ar LESD 272. pantu un kurā ir lūgts atzīt, ka neeksistē prasījums, kas ir minēts divās 2015. gada 2. decembra informatīvajās vēstulēs un 2015. gada 2. decembra paziņojumā par parādu 1 770 417,29 euro apmērā, un, otrkārt, prasība, kura ir pamatota ar LESD 263. pantu un kurā ir lūgts atcelt gan lēmumus par ieskaitu, kas ir noformēti septiņās 2015. gada 16. un 21. decembra, 2016. gada 14. janvāra, 26. aprīļa un 3. maija vēstulēs un kuros ir gribēts ar katru attiecīgo maksājumu ieskaita veidā dzēst apgalvoto prasītājas parādu, gan minēto paziņojumu par parādu un minētās informatīvās vēstules.
      
         Rezolutīvā daļa
      
      
                  1)
               
               
                  Eiropas Komisijas prasījums pret GABO:mi Gesellschaft für Ablauforganisation:milliarium mbH & Co. KG, kas minēts 2015. gada 2. decembra paziņojumā par parādu Nr. 3241514917 un divās 2015. gada 2. decembra vēstulēs, ir nepamatots daļā, kurā tas attiecas uz pieteiktajām izmaksām saistībā ar “braucienu un sanāksmju kopbudžetu”, kā arī ar to saistītos līgumsodus.
               
            
                  2)
               
               
                  Prasību pārējā daļā noraidīt.
               
            
                  3)
               
               
                  Katrs lietas dalībnieks sedz savus tiesāšanās izdevumus pats.
               
            
         (1)  OV C 111, 29.3.2016.